Aksiyadorlik jamiyatlariga xorijiy investorlarni jalb qilish borasidagi qo‘shimcha chora-tadbirlar to‘g‘risida

Aksiyadorlik jamiyatlariga xorijiy investor va menejerlarni keng jalb etish, korporativ boshqaruvda, ishlab chiqarishni modernizatsiya qilish, texnik va texnologik qayta jihozlashda, sifatli, raqobatbardosh mahsulot ishlab chiqarishni tashkil etish hamda uni tashqi bozorlarga olib chiqishda ularning faol ishtirok etishlari uchun qulay shart-sharoitlar yaratish, shuningdek aksiyadorlik jamiyatlarining ustav kapitallarida davlat aktivlari va ulushlarini qisqartirish hisobidan iqtisodiyotda davlatning ishtirokini tubdan kamaytirish maqsadida:
 3. Aksiyadorlik jamiyatlari faoliyati samaradorligini oshirish va korporativ boshqaruv tizimini takomillashtirish bo‘yicha komissiya (R. Azimov) va Vazirlar Mahkamasi komplekslari zimmasiga quyidagi vazifalar yuklatilsin:
 amaldagi aksiyadorlik jamiyatlarini belgilangan muddatlarda mazkur qaror talablariga muvofiqlashtirishning qat’iy nazoratini ta’minlash;
 xorijiy investorlarga sotilishi lozim bo‘lgan aksiyadorlik jamiyatlarining aksiyalarini baholash va savdoga qo‘yish jadvalini bir oy muddatda ishlab chiqish va tasdiqlash;
 xorijiy investorlarni aksiyadorlik jamiyatlariga jalb etish bo‘yicha ishlarning tashkil etilishi doimiy monitoringini olib borish;
 aksiyadorlik jamiyatlarining ustav kapitalidagi davlat va xo‘jalik boshqaruvi organlarining ulushi sotilishini davom ettirish bo‘yicha tizimli asosda takliflar ishlab chiqish va kiritish.
 4. O‘zbekiston Respublikasi Prezidentining 2005-yil 11-apreldagi PF-3594-sonli Farmoni bilan xorijiy investitsiyalar ishtirokidagi korxonalarga xorijiy investor tomonidan kiritilgan investitsiyalar hajmiga qarab yuridik shaxslarning foyda solig‘i, mulk solig‘i, yagona soliq to‘lovi, shuningdek Respublika yo‘l jamg‘armasiga majburiy ajratmalar to‘lash bo‘yicha berilgan imtiyozlar tabaqalashtirilgan tarzda xorijiy investorning ulushi ustav kapitalining 15 foizidan 33 foizigacha miqdorni tashkil etadigan aksiyadorlik jamiyatlariga tatbiq etilsin.
 5. Quyidagilar:
 2020-yilning 1-yanvarigacha xorijiy investorlarning aksiyadorlik jamiyatlarida ularga tegishli bo‘lgan aksiyalaridan dividend tarzida olayotgan daromadidan soliq to‘lashdan;
 xorijiy investitsiyasi mavjud aksiyadorlik jamiyatlarining huquqlari va qonuniy manfaatlari buzilgan taqdirda da’vo arizasi bilan sudga murojaat etganda davlat bojini to‘lashdan ozod qilinsin, keyinchalik davlat boji sudning tegishli qarori bilan aybdor deb topilgan tomondan undirib olinsin.
 6. O‘zbekiston Respublikasi Tashqi ishlar vazirligi Ichki ishlar vazirligi, Investitsiyalar va tashqi savdo vazirligi bilan birgalikda joylarga chiqib aksiyadorlik jamiyatlarining moliyaviy-iqtisodiy ahvolini o‘rganish uchun jalb etilgan xorijiy mutaxassislarga O‘zbekiston Respublikasiga kirish va turish uchun ruxsat beruvchi hujjatlarni rasmiylashtirishda ko‘maklashsin.
 7. O‘zbekiston Respublikasi Prezidentining ayrim qarorlariga ilovaga muvofiq o‘zgartish va qo‘shimchalar kiritilsin.
 8. O‘zbekiston Respublikasi Xususiylashtirish, monopoliyadan chiqarish va raqobatni rivojlantirish davlat qo‘mitasi, Iqtisodiyot vazirligi hamda Moliya vazirligi Adliya vazirligi hamda boshqa manfaatdor vazirliklar va idoralar bilan birgalikda ikki oy muddatda qonun hujjatlariga ushbu qarordan kelib chiqadigan o‘zgartish va qo‘shimchalar to‘g‘risida Vazirlar Mahkamasiga takliflar kiritsin.
 9. Mazkur qarorning ijrosini nazorat qilish O‘zbekiston Respublikasining Bosh vaziri Sh. Mirziyoyev zimmasiga yuklansin.
 1. O‘zbekiston Respublikasi Prezidentining “Iqtisodiyotda xususiy mulkning ulushi va ahamiyatini oshirish chora-tadbirlari to‘g‘risida” 2015-yil 28-apreldagi PQ-2340-sonli qarorining 6-bandi quyidagi mazmundagi xatboshilar bilan to‘ldirilsin:
 “2-ilovaga kiritilgan 15 foizdan kamroq xorijiy kapital ishtirokidagi aksiyadorlik jamiyatlarining aksiya paketlari faqat xorijiy investorlarga sotiladi;
 davlat va xo‘jalik boshqaruvi organlarining ulushi bo‘lgan tijorat tashkilotlari faqat aksiyadorlik jamiyati yoki mas’uliyati cheklangan jamiyat shaklida tashkil etiladi.”.